Fraixin - Biquipedia, a enziclopedia libre

# Fraixin

### De Biquipedia

Fraixin
Fraxinus excelsior
Clasificazión zentifica

Dominio: | Eukaryota
Reino: | Plantae
Dibisión: | Magnoliophyta
Clase: | Magnoliopsida
Orden: | Lamiales
Familia: | Oleaceae
Chenero: | Fraxinus
Espezie: | F. excelsior

Nombre binomial
Fraxinus excelsior

Lo fraixin (Fraxinus excelsior), tamién dito fraixín, fraixno u freixin, ye un árbol d'a familia d'as oliazias.

## [editar] Descripzión

Lo fraixin ye un árbol alto, capaz de plecar t'os 40 m e 1 de diametro, d'una crosta grisenca que se crepaza con es años. Caduzifolio, las suyas fuellas, pinnaticompuestas con entre 7 e 15 foliolos, amesuran de 20 ta 35 cm, e son d'as zagueras en ubrir-sen de primabera e d'as primeras en cayer-sen d'agüerro si bi ha bela chelera tempranera. Las chemas son negras, a diferienzia d'as pardas d'altras espezies de fráixins. Las flors, d'un porpra escuro e sines de petalos, s'ubren antis que no las fuellas, estando las femellas una mica més luengas.

## [editar] Ábitat

L'árbol creix á cuasi tota Europa (fueras d'a faixa més septentrional d'Escandinabia e d'a faixa més meridional d'a Europa mediterrania) e á bels puestos de l'Asia ozidental.

## [editar] Usos

La fusta de fraixin ye estata tradizionalmén usata á Europa como material ta fer arcos, mangos de ferramientas, gayatas u raquetas de tenis, entre altras cosas, grazias á la suya alta flecsibilidat e resistenzia. Tamién s'ha feito serbir t'os fogarils perque crema prou bien mesmo plecata de tallar.

## [editar] Curiosidaz

L'árbol da nombre á bels toponimos; ixemplos en son Fraxen (á la comarca aragonesa de Sobrarbe) u la ziudat californiana de Fresno (fraixin en castellán).

Categorías: Fraxinus | Árbols | Flora d'Aragón | Flora d'Europa

##### Views

- Articlo
- Descusión
- Bersión autual

##### Mirar

##### En atras luengas

- Česky
- Deutsch
- Dansk
- English
- Español
- Suomi
- Français
- Italiano
- Nederlands
- Polski
- Português
- Svenska
- Türkçe